मर्तोलिया ने दस्सेआ जे निगम भारी गड्डिएं गी 55 पैसा ते खच्चरें गी 39 पैसा प्रति किलोमीटर दी दर कन्नै भुगतान करदा हा जेह्‌ड़ा मता नेईं हा। ओह् अपना मेहनताना बधाने लेई पैह्ले थमां गै आन्दोलन करा रदे हे ब निगम ने एह् नमां ठेका प्रथा शुरू करियै उनेंगी आन्दोलन लेई मजबूर कीता ऐ। एसोशियेशन दी योजना दी भनक लगदे गै जिला प्रशासन ने यूनियन गी मनाने लेई लक्क कस्सी लैता ऐ। पिथौरागढ़ दे जिलाधिकारी डा. पी एस गुसाई ने दस्सेआ ऐ जे मेद ऐ यूनियन मन्नी जाग ब बहिष्कार जारी रौह्‌न उप्पर माल ढोने च नेपालियें गी लाया जाग। हालांके प्रशासन दी इस बवस्था थमां टकराव दी स्थिति पैदा होने दे असार कन्नै यूनियन ने इंकार नेईं कीता ऐ।